Rozsudok Všeobecného súdu zo 6. marca 2024 – DEC Technologies/EUIPO – Tehnoexport (DEC FLEXIBLE TECHNOLOGIES a zobrazenie štvorca s krivkami)
(veci T-59/23 a T-68/23)1
(„Ochranná známka Európskej únie – Konanie o vyhlásenie neplatnosti – Obrazová ochranná známka Európskej únie DEC FLEXIBLE TECHNOLOGIES a obrazová ochranná známka Európskej únie zobrazujúca štvorec s krivkami – Absolútny dôvod neplatnosti – Nekonanie v dobrej viere – Článok 59 ods. 1 písm. b) nariadenia (EÚ) 2017/1001“)
Jazyk konania: angličtina
Účastníci konania
Žalobkyňa: DEC Technologies BV (Enschede, Holandsko) (v zastúpení: R. Brtka a M. Witzmann, advokáti)
Žalovaný: Úrad Európskej únie pre duševné vlastníctvo (v zastúpení: C. Bovar a E. Markakis, splnomocnení zástupcovia)
Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Tehnoexport d.o.o. Inđija (Inđija, Srbsko) (v zastúpení: C. Schumacher, advokát)
Predmet veci
Svojimi žalobami založenými na článku 263 ZFEÚ sa žalobkyňa domáha zrušenia rozhodnutí piateho odvolacieho senátu Úradu Európskej únie pre duševné vlastníctvo (EUIPO) zo 6. decembra 2022 (vec R 2009/2021 – 5) a z 30. novembra 2022 (vec R 2012/2021 – 5)
Výrok rozsudku
Veci T-59/23 a T-68/23 sa spájajú na účely vyhlásenia rozsudku.
Žaloby sa zamietajú.
DEC Technologies BV je povinná nahradiť trovy konania.
____________
1 Ú. v. EÚ C 112, 27.3.2023.